Dibināts Kurzemes Provinces muzejs
2024-08-06
Kurzemes Provinces muzejs (Kurlädisches Provinzial-Museum) dibināts 1818. gada 6. augustā. Pastāvēja līdz 1939. gada 4. novembrim, kad tika izdota pavēle par Kurzemes Literatūras un mākslas biedrības, tātad arī tās muzeja, likvidēšanu. LU Salīdzinošās anatomijas un eksperimentālās zooloģijas institūta inventāra žurnālā ir 658 ieraksti par zooloģisko priekšmetu un kolekciju saņemšanu no Jelgavas Provinciālmuzeja (toreizējais Kurzemes Provinces muzeja nosaukums), kas datēti ar 1941. gada 20. janvāri. 2018. gadā Ģ. Eliasa Jelgavas Vēstures un mākslas muzejā notika Kurzemes Provinces muzeja divsimtgades atzīmēšana. Tad arī noskaidrojās, ka dabas kolekcija nav gājusi bojā, bet glabājas LU Muzeja Zooloģijas kolekcijās.
Vairāk informācijas:
Kurzemes provinces muzejs
LU 77. starptautiskā zinātniskā konference
Par LU Zooloģijas muzeju
LU Muzejs, Zooloģijas kolekcijas
